Na podlagi določb:

* Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433 I z dne 22. 12. 2020, str. 11), zadnjič spremenjene z Uredbo Sveta (EU, Euratom) 2024/765 z dne 29. februarja 2024 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 2024/765 z dne 29. 2. 2024);
* Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433 I z dne 22. 12. 2020, str. 1), vključno s Popravkom (UL L št. 2023/90149 z dne 5. 12. 2023);
* Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024);
* Uredbe o ratifikaciji Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (Uradni list RS - Mednarodne pogodbe, št. 15/21);
* Uredbe 2021/1060/EU Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), vključno s Popravkom (UL L št. 289 z dne 10. 11. 2022, str. 34), zadnjič spremenjene z Uredbo (EU) 2024/795 Evropskega parlamenta in Sveta z dne 29. februarja 2024 o vzpostavitvi platforme za strateške tehnologije za Evropo (platforma STEP) in spremembi Direktive 2003/87/ES ter uredb (EU) 2021/1058, (EU) 2021/1056, (EU) 2021/1057, (EU) št. 1303/2013, (EU) št. 223/2014, (EU) 2021/1060, (EU) 2021/523, (EU) 2021/695, (EU) 2021/697 in (EU) 2021/241 (UL L št. 795 z dne 29. 2. 2024), (v nadaljevanju: Uredba 2021/1060/EU);
* Uredbe (EU) 2021/1057 Evropskega parlamenta in Sveta z dne 24. junija 2021 o vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013 (UL L št. 231 z dne 30. 6. 2021, str. 21), vključno s Popravkom (UL L št. 421 z dne 26. 11. 2021, str. 75), zadnjič spremenjene z Uredbo (EU) 2024/3236 Evropskega parlamenta in Sveta z dne 19. decembra 2024 o spremembi uredb (EU) 2021/1057 in (EU) 2021/1058 v zvezi z regionalno nujno pomočjo za obnovo (RESTORE) (UL L št. 2024/3236 z dne 23. 12. 2024), (v nadaljevanju: Uredba 2021/1057/EU);
* drugih delegiranih in izvedbenih aktov, ki jih Evropska Komisija sprejme v skladu s 113. in 114. členom Uredbe 2021/1060/EU;
* Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23 in 13/25);
* Proračuna Republike Slovenije za leto 2025 (Uradni list RS, št. 123/23 in 104/24);
* Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24; v nadaljevanju: ZIPRS2526);
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24);
* Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-10 in 76/23);
* Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 - ZZPri);
* Zakona o varstvu osebnih podatkov (Uradni list RS, št. 163/22);
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o urejanju trga dela (Uradni list RS, št. 80/10, [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785), [63/13](http://www.uradni-list.si/1/objava.jsp?sop=2013-01-2512), [100/13](http://www.uradni-list.si/1/objava.jsp?sop=2013-01-3600), [32/14](http://www.uradni-list.si/1/objava.jsp?sop=2014-01-1320) – ZPDZC-1, [47/15](http://www.uradni-list.si/1/objava.jsp?sop=2015-01-1930) – ZZSDT, [55/17](http://www.uradni-list.si/1/objava.jsp?sop=2017-01-2523), [75/19](http://www.uradni-list.si/1/objava.jsp?sop=2019-01-3307), [11/20](http://www.uradni-list.si/1/objava.jsp?sop=2020-01-0345) – odl. US, [189/20](http://www.uradni-list.si/1/objava.jsp?sop=2020-01-3287) – ZFRO, [54/21](http://www.uradni-list.si/1/objava.jsp?sop=2021-01-1049), [172/21](http://www.uradni-list.si/1/objava.jsp?sop=2021-01-3355) – ZODPol-G, [54/22](http://www.uradni-list.si/1/objava.jsp?sop=2022-01-1187), [59/22](http://www.uradni-list.si/1/objava.jsp?sop=2022-01-1350) – odl. US, [109/23](http://www.uradni-list.si/1/objava.jsp?sop=2023-01-3143) in 62/24 – ZUOPUE; v nadaljevanju: ZUTD);
* Sporazuma o partnerstvu med Slovenijo in Evropsko komisijo za obdobje 2021 - 2027, št. CCI 2021SI16FFPA001 z dne 12. 9. 2022;
* Programa evropske kohezijske politike v obdobju 2021–2027 v Sloveniji, št. CCI 2021SI16FFPR001, različica 2.0 z dne 22. 11. 2024 (v nadaljevanju: PEKP 2021-2027);
* Odločitve o podpori št. V00158/MDDSZ/0 za »Javni razpis za sofinanciranje projektov kariernih centrov za mlade+ (JR KCM+)«, št. dokumenta: 3032-22/2025-1630-6, ki jo je Ministrstvo za kohezijo in regionalni razvoj v vlogi organa upravljanja (v nadaljevanju: OU) izdalo dne 27. 3. 2025

Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana objavlja

**JAVNI RAZPIS** **ZA SOFINANCIRANJE PROJEKTOV KARIERNIH CENTROV ZA MLADE+**

Javni razpis delno financira Evropska unija (v nadaljevanju: EU), in sicer iz Evropskega socialnega sklada plus (v nadaljevanju: ESS+). Javni razpis se izvaja v okviru PEKP 2021-2027, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela«, specifičnega cilja ESO4.5 »Izboljšanje kakovosti, vključenosti, učinkovitosti in relevantnosti sistemov izobraževanja in usposabljanja za potrebe trga dela, vključno s potrjevanjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev«.

Na javnem razpisu bosta izbrani dve operaciji. Operacija v okviru tega javnega razpisa predstavlja projekt izbranega prijavitelja.

# POSREDNIŠKO TELO IN IZVAJALEC RAZPISA

Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana (v nadaljevanju: ministrstvo).

# Predmet javnega razpisa

Predmet javnega razpisa je sofinanciranje **dveh večletnih projektov kariernih centrov za mlade+** v obliki konzorcijev (v nadaljnjem besedilu: konzorcij KCM+), ki bosta osebam iz ciljne skupine, določene v 5. poglavju tega javnega razpisa, omogočila večjo dostopnost do storitev karierne orientacije.

V okviru konzorcija KCM+ se bodo izvajale aktivnosti za opolnomočenje oseb iz ciljne skupine za načrtovanje kariere. Z vidika zagotavljanja kakovostnih poklicnih poti, se bo osebe iz ciljne skupine informiralo in spodbujalo na področju deficitarnih poklicev, seznanjalo s poklici in znanji prihodnosti, se jim bo preko različnih aktivnosti omogočilo spoznavanje njihovih interesov, lastnosti in kompetenc, pridobivali bodo informacije o možnih kariernih poteh ter z vsem tem krepili svoje možnosti za vstop na trg dela.

V okviru delovanja konzorcija KCM+ bo torej poudarek na nudenju strokovne pomoči ciljni skupini pri iskanju in izbiranju poklicnih poti, kot tudi na prepoznavanju potreb trga dela in specifik lokalnega okolja in regij, predvsem s povezanostjo lokalnih šol in delodajalcev.

V okviru javnega razpisa bosta vzpostavljena dva (2) konzorcija KCM+, in sicer v vsaki kohezijski regiji po eden, ki bosta morala zagotoviti nadaljnjo vzpostavitev konzorcija projektnega partnerstva v obliki enot kariernih centrov za mlade (v nadaljevanju: enota KCM), ki sodijo pod določeno kohezijsko regijo. Tako je javni razpis, vezano na nosilca projekta in regijo izvajanja, razdeljen na 2 (dva) ločena sklopa. Specifike posameznega sklopa so določene v besedilu javnega razpisa, v kolikor teh specifik ni, veljajo enake določbe za oba sklopa.

# NAMEN JAVNEGA RAZPISA

Namen javnega razpisa je sofinanciranje dveh projektov – konzorcijev KCM+, v okviru katerih bo po celotni Sloveniji zagotovljena večja dostopnost do storitev karierne orientacije za osebe iz ciljne skupine, določene v 5. poglavju tega javnega razpisa. Konzorcij KCM+ predstavlja vzpostavitev in delovanje mreže enot KCM.

Karierna orientacija za osebe iz ciljne skupine predstavlja vseživljenjsko karierno orientacijo, kot je opredeljena v prvem odstavku 18. člena ZUTD, in zajema aktivnosti, ki omogočajo identifikacijo sposobnosti, kompetenc in interesov za sprejemanje odločitev na področju zaposlovanja, izobraževanja, usposabljanja in izbire poklica ter omogoča vodenje življenjskih poti tako, da se posamezniki teh sposobnosti in kompetenc naučijo ter jih uporabljajo.

# CILJI JAVNEGA RAZPISA

## Splošni cilji javnega razpisa

Javni razpis zasleduje cilje politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela«, specifičnega cilja ESO4.5 »Izboljšanje kakovosti, vključenosti, učinkovitosti in relevantnosti sistemov izobraževanja in usposabljanja za potrebe trga dela, vključno s potrjevanjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev« PEKP 2021-2027, dostopnega na:

<https://evropskasredstva.si/app/uploads/2022/12/Program-evropske-kohezijske-politike-sprejeta-verzija-12.-12.-2022.pdf> in je usmerjen v delovanje KCM, in sicer zagotavljanje storitev za celovito in visokokakovostno karierno orientacijo za osebe iz ciljne skupine. Javni razpis bo dolgoročno gledano prispeval h kompetencam za prihodnost, nižji stopnji brezposelnosti in posledično tudi k manjšemu številu oseb, ki bi jim grozila revščina in socialna izključenost, kot tudi k spodbujanju enakosti z zmanjševanjem vrzeli v znanju med spoloma.

## Specifični cilji javnega razpisa

Javni razpis zasleduje doseganje naslednjih specifičnih ciljev:

* zagotavljanje celostnih in dostopnejših storitev karierne orientacije za osebe iz ciljne skupine;
* opolnomočenje oseb iz ciljne skupine za načrtovanje kariere preko individualnega in skupinskega dela;
* zagotavljanje podpore ključnim deležnikom – staršem in posredno svetovalnim delavcem na šolah, pri izvedbi karierne orientacije za osebe iz ciljne skupine;
* razvoj novih in ciljni skupini prilagojenih pristopov pri izvajanju karierne orientacije;
* omogočanje spoznavanja poklicev osebam iz ciljne skupine ter spodbujanje povezovanja z delodajalci v lokalnem okolju (s poudarkom na deficitarnih in poklicih prihodnosti);
* pridobivanje informacij o možnosti vstopa na trg dela;
* okrepitev sodelovanja med deležniki na trgu dela in izvajalci karierne orientacije (npr. Zavod Republike Slovenije za zaposlovanje (v nadaljevanju: ZRSZ), Center Republike Slovenije za poklicno izobraževanje, zbornice, šole, izvajalci programa Projektno učenje mlajših odraslih - PUM-O+ idr.).

## Kvantificirani cilji javnega razpisa

Za doseganje opredeljenih specifičnih ciljev morajo biti v obdobju izvajanja projektov doseženi naslednji kvantificirani kazalniki učinka in rezultata oziroma njihove minimalne vrednosti, glede na kohezijsko regijo, ki jo pokriva izbran projekt KCM+:

**Kazalnik učinka**:

|  |  |  |
| --- | --- | --- |
| **Naziv kazalnika** | **KRZS** | **KRVS**  |
| Št. vzpostavljenih enot KCM | 4 | 5 |
| *Št. izvedenih delavnic za razvijanje interesov oseb iz ciljne skupine, spoznavanje sveta dela in poklicev ter možnosti zaposlovanja* | 660 | 690 |
| *Št. oseb, ki jim je bila nudena individualna obravnava* | 2.940 | 3.060 |
| *Št. izvedenih dogodkov/aktivnosti za starše* | 220 | 230 |
| *Št. izvedb predstavitve poklicev v sodelovanju z delodajalci oz. drugimi deležniki* | 270 | 280 |

**Kazalnik rezultata:**

|  |  |  |
| --- | --- | --- |
| **Naziv kazalnika** | **KRZS** | **KRVS**  |
| *Št. vključenih v delavnice za razvijanje interesov oseb iz ciljne skupine* | 13.230 | 13.770 |
| *Št. izdelanih individualnih načrtov* | 2.650 | 2.750 |
| *Št. vključenih staršev v aktivnosti/dogodke* | 2.200 | 2.300 |

Dodatna pojasnila glede zahtev s področja doseganja kvantificiranih kazalnikov so navedena v poglavju 1 razpisne dokumentacije.

Prijavitelji v obrazcu št. 1: Prijavnica, točki 7.2 *Kvantificirani cilji projekta* predvidijo izvedbo aktivnosti v najmanj takšnem obsegu, ki bo zagotavljala doseganje v tabelah navedenih vrednosti.

# CILJNE SKUPINE JAVNEGA RAZPISA

Ciljni skupini javnega razpisa sta šolajoča se mladina in osipniki.

Po tem javnem razpisu predstavljajo »šolajočo se mladino« otroci in mladostniki v starostni skupini od 6 do 19 let, »osipnike« pa mlade osebe, v starostni skupini od 15 do 29 let, ki niso zaposlene, se ne izobražujejo ali usposabljajo.

Posredni ciljni skupini javnega razpisa so starši in svetovalni delavci na šolah.

# REGIJA IZVAJANJA

V okviru javnega razpisa bosta sofinancirana dva (2) projekta, in sicer **v vsaki kohezijski regiji en konzorcij KCM+**, ob upoštevanju **lokacije (regije izvajanja) projektnega partnerstva (prijavitelja in projektnih partnerjev)**, ki bo izvajalo projekt.

Regija izvajanja in s tem povezana upravičenost stroškov je vezana na **poslovni** **sedež ali sedež poslovne enote prijavitelja (vodilnega partnerja KCM+) in projektnih partnerjev** (upošteva se poslovni sedež ali sedež poslovne enote prijavitelja in projektnih partnerjev, kot je navedeno v Poslovnem registru Slovenije).

# trajanje projektov

Projektne aktivnosti se morajo začeti izvajati po izdaji sklepa o izboru, in sicer od datuma, ki ga bo določilo ministrstvo kot začetek izvajanja obeh izbranih projektov KCM+, zaključiti pa se morajo najkasneje do 30. 9. 2029.

# upravičene aktivnosti

Sofinancirani bodo spodaj navedeni sklopi aktivnosti, pri čemer morata izbrana prijavitelja izvajati celovit projekt, kar pomeni, da zagotovita izvedbo vseh spodaj navedenih upravičenih aktivnosti, tj. vodilni partner KCM+/upravičenec od aktivnosti 8.1 do 8.8, vsi projektni partnerji pa od aktivnosti 8.1 do 8.7. Aktivnosti morajo biti oblikovane in izvedene na način, da bodo nadgradile in dopolnile delo drugih deležnikov na področju karierne orientacije, kot npr. delo šol in ZRSZ. Aktivnosti se izvajajo v okviru konzorcija KCM+, izbranega za posamezno kohezijsko regijo. Ob upoštevanju prostorskih pogojev in pogojev glede tehnične opremljenosti, kot je opredeljeno v poglavju 9.2.1 (ob upoštevanju izjeme za šolske prostore), se lahko aktivnosti od 8.1 do 8.5 izvajajo tudi izven prostorov KCM v izbrani kohezijski regiji in ne glede na statistično regijo, kjer je poslovni sedež KCM. Aktivnosti se lahko v primerih, kjer je to smiselno in mogoče, izvajajo tudi na daljavo.

## 8.1 Aktivnosti za razvijanje interesov oseb iz ciljne skupine, spoznavanje sveta dela in poklicev ter možnosti zaposlitve

Aktivnosti, ki zajemajo izvedbo različnih skupinskih oblik dela, novih pristopov pri izvajanju karierne orientacije, ki so usmerjeni v razvijanje interesov, spoznavanje sveta dela in poklicev. Pri predstavitvah poklicev naj bo poudarek na **predstavitvah deficitarnih poklicev in poklicev prihodnosti.** Deficitarna področja in izobraževalne programe določa Politika štipendiranja, dostopna na <https://www.srips-rs.si/stipendije/deficitarne>.

Skupinske oblike dela se izvajajo kot delavnice, izvedene s strani strokovnih delavcev, predavanja strokovnjakov, teoretične in praktične predstavitve poklicev (npr. obisk na šoli) ipd..

Pri izvedbi aktivnosti mora biti **poudarek na izkustvenem učenju** (npr. igra vlog, opravljanje avtentičnih nalog v navezavi na konkretne delodajalce/poklice, simulacije delovnih nalog/vlog, intervjujev za službo ipd.).

## 8.2 Individualno delo s ciljno skupino

Nudenje individualne pomoči pri prepoznavanju interesov, lastnosti, sposobnosti in kompetenc, postavljanju kariernih ciljev, raziskovanju trga dela, spoznavanju možnosti in priložnosti v okolju ter sprejemanju odločitev o karieri.

Storitev se izvaja kot individualno svetovanje, ki vsebuje celostno obravnavo posameznika in ga spodbuja k oblikovanju kariernih ciljev, tako glede izbire šolanja kot poklica. Pri individualnem delu naj svetovalci uporabijo različna orodja in vprašalnike, med drugim tudi t. i. psihodiagnostične pripomočke. Pri svetovanju naj se uporabljajo tudi pripomočki za samostojno vodenje kariere, ki so predstavljeni na spletni strani Nacionalne koordinacijske točke za vseživljenjsko karierno orientacijo (v nadaljevanju: NKT VKO): <https://www.vkotocka.si/gradiva/pripomocki-in-orodja>.

Vsak individualni svetovalni razgovor mora biti ustrezno dokumentiran (zapisan). Ob zaključku mora svetovalec oblikovati pisno mnenje in z njim seznaniti svetovanca oziroma njegove starše/skrbnike. Pri posredovanju in hrambi dokumentacije je potrebno upoštevati določila z veljavne zakonodaje s področja varstva osebnih podatkov, predvsem Zakona o varstvu osebnih podatkov (Uradni list RS, št. 163/22).

Individualno delo mora biti uporabnikom na voljo preko celega leta, celoten čas izvajanja projekta, na vsaki vzpostavljeni enoti KCM najmanj v višini **15 ur na teden.**

Najmanj 1-krat/teden morajo biti aktivnosti individualnega dela s ciljno skupino na vsaki izmed enot KCM na voljo tudi v popoldanskem času, to je po 16.00 uri (med 16.00 in 20.00 uro).

**Delovni čas vsake enote KCM in urnik, kdaj je na voljo individualno svetovanje, mora biti objavljen na vidnem mestu na lokaciji posamezne enote KCM.**

## 8.3 Podporne aktivnosti za starše, za lažje načrtovanje kariere njihovih otrok

Priprava in izvedba različnih (skupinskih) oblik dela s starši, da bodo opolnomočeni za podporo otrokom pri raziskovanju in načrtovanju kariere. Posredno bo podpora nudena tudi svetovalnim delavcem.

Aktivnosti vključujejo izvedbo delavnic, srečanj, predavanj in drugih oblik dela, prilagojenih ciljni skupini.

V kolikor se pri skupinskih oblikah dela uporablja **računalnik,** se mora v prostorih, v katerih potekajo skupinske oblike dela, zagotoviti toliko računalnikov z internetno povezavo, da bosta na istem (enem) računalniku **sočasno delala največ dva udeleženca/osebi iz ciljne skupine.**

Na vsakem izvedenem dogodku/skupinski obliki dela mora biti prisotnih **vsaj 5 udeležencev/ oseb iz ciljne skupine.**

## 8.4 Krepitev sodelovanja različnih deležnikov na področju izvajanja storitev karierne orientacije na lokalnem/regionalnem/nacionalnem nivoju

Izvajanje aktivnosti vezanih na sodelovanje konzorcija KCM+ in povezovanje njegovih dejavnosti na lokalnem/regionalnem/nacionalnem nivoju z drugimi deležniki in izvajalci karierne orientacije z namenom učinkovitega in kakovostnega izvajanja karierne orientacije za osebe iz ciljne skupine.

Aktivnosti vključujejo organizacijo različnih srečanj, dogodkov, sestankov z deležniki v okolju delovanja konzorcija KCM+ in širše. V okviru aktivnosti gre za krepitev sodelovanja z drugimi službami in strokovnimi delavci na predmetnem področju, kot npr. z ZRSZ, šolami, univerzitetnimi kariernimi centri ipd. Za doseganje ciljev projekta, večje kakovosti delovanja konzorcija KCM+, njegove prepoznavnosti in zagotavljanja trajnosti delovanja konzorcija KCM+, je smiselno tudi povezovanje z delodajalci, predstavniki lokalnih skupnosti, predstavniki delojemalcev, predstavniki Strateško razvojno-inovacijskega partnerstva – Mreže za prehod v krožno gospodarstvo (v nadaljevanju: SRIP) idr. Karierni centri organizirajo obiske podjetij v okviru SRIP, kjer se mladi spoznajo z inovacijami in priložnostmi za delo.

Izbrani prijavitelji oziroma projektni partnerji imajo možnost aktivnega sodelovanja z NKT VKO (uporaba razvitih orodij v okviru NKT VKO, informiranje preko NKT VKO novičnika in druge relevantne oblike sodelovanja). Aktivnosti vključujejo tudi izmenjavo in prenos dobrih praks na področju izvajanja storitev karierne orientacije. Sodelovanje z NKT VKO je priložnost za izobraževalne priložnosti (sodelovanje z NKT VKO omogoča dostop do različnih izobraževalnih vsebin in novic), za večjo prepoznavnost KCM+ in povezovanje s širšo mrežo. Več o NKT VKO in pripomočkih za delo svetovalcev je na voljo na povezavi: <https://www.vkotocka.si>.

Izbrani prijavitelji oziroma projektni partnerji se povezujejo tudi s Platformo trga dela z namenom seznanitve s funkcionalnostmi Platforme trga dela, ki koristijo tudi osebam iz ciljne skupine tega javnega razpisa. Platforma trga dela nudi dostop do različnih informacij, kot so pregled aktualnih prostih delovnih mest, najbolj iskanih poklicev, iskanih kompetenc, področij, kjer so opazni največji primanjkljaji, lastnosti poklicev ter možnosti za pridobivanje iskanih kompetenc. To omogoča lažje usmerjanje ciljne skupine pri izbiri poklicnih poti in iskanju zaposlitvenih priložnosti. Več o Platformi trga dela je na voljo na naslednjih povezavah:

<https://www.gov.si/zbirke/projekti-in-programi/platforma-trga-dela/> in [https://www.ess.gov.si/partnerji/projektno-sodelovanje/platforma-trga-dela/.](https://www.ess.gov.si/partnerji/projektno-sodelovanje/platforma-trga-dela/)

## 8.5 Sodelovanje z delodajalci in drugimi deležniki na lokalnem/regionalnem nivoju na področju spoznavanja poklicev v realnem okolju

Aktivnosti namenjene povezovanju z delodajalci, Slovensko strategijo trajnostne pametne specializacije (S5) - SRIP deležniki in drugimi relevantnimi deležniki na lokalnem/regionalnem nivoju, za predstavitev poklicev v realnem okolju, obiskov podjetij, delovnih mest, izobraževalnih centrov ipd., s poudarkom na deficitarnih poklicih in poklicih prihodnosti, upoštevajoč tudi specifike posamezne regije. Takšno sodelovanje omogoča mladim, da bolje razumejo priložnosti na trgu dela v svojem okolju in na splošno, hkrati pa jim nudi dostop do aktualnih informacij in izobraževalnih vsebin.

Povezovanje aktivnosti kariernih centrov za mlade s Slovensko strategijo trajnostne pametne specializacije (S5), sodelovanje s SRIP in Platformo trga dela omogoča boljšo usklajenost med izobraževanjem, usposabljanjem, zaposlovanjem in potrebami trga dela. Pametna specializacija S5 se osredotoča na ključna področja za gospodarski razvoj, kot so digitalizacija, trajnostni razvoj, zdravstvo in napredne tehnologije. Karierni centri za mlade razvijajo usmerjene aktivnosti (predstavitve poklicev, delavnice…), ki mlade seznanijo s poklici znotraj teh področij. Več o S5 na: <https://evropskasredstva.si/evropska-kohezijska-politika/slovenska-strategija-pametne-specializacije/>.

## 8.6 Informiranje o storitvah konzorcija KCM+

Aktivnosti namenjene zagotavljanju informacij s področja izobraževanja, poklicev in trga dela, kot npr. informacije o izobraževalnih programih, opisi poklicev s poudarkom na deficitarnih poklicih, možnosti za pridobitev denarnih spodbud, informacije o delovnih praksah, informacije o trgu dela in gibanjih na trgu dela, perspektivah zaposlovanja idr..

Informacije se zagotavljajo osebno, telefonsko, po elektronski pošti, prek družbenih omrežij ali kot tiskano informativno gradivo. Vključuje aktivnosti, kot so npr. informiranje v prostorih KCM ali na drugih lokacijah (npr. v osnovnih in srednjih šolah, ki imajo sedež v kohezijski regiji projekta, kjer se izvaja projekt KCM+), vzpostavitev, nadgradnjo in osveževanje spletne strani KCM+, pripravo in posredovanje e-novic, tiskanih gradiv/brošur/publikacij, objavo novic na družbenih omrežjih, pripravo in posredovanje odgovorov idr..

Informacije morajo biti prilagojene ciljni skupini, ki so ji namenjene. Pri posredovanju informacij, ki so namenjene širši javnosti, npr. e-novic, je potrebno posebej izpostaviti priložnosti, možnosti in dobre prakse iz lokalnega/regionalnega okolja, v katerem enota KCM deluje.

Na vsaki vzpostavljeni enoti KCM mora biti zagotovljeno osebno informiranje najmanj v višini **15 ur na teden.** Najmanj 1-krat/teden morajo biti na vsaki izmed enot KCM zagotovljeno osebno informiranje tudi v popoldanskem času, to je po 16.00 uri (med 16.00 in 20.00 uro).

O samem načinu informiranja in komuniciranja z javnostjo je več napisano v poglavju 18 tega javnega razpisa.

## 8.7 Spremljanje napredka in ocena uspešnosti projekta; vmesna in zaključna evalvacija

## projekta

V okviru zagotavljanja učinkovitega spremljanja napredka ter morebitnih prilagoditev projekta med izvajanjem (npr. skladno z analizami trga dela, ki bodo izvedene v okviru Platforme trga dela), se po polovici obdobja izvedbe projekta izvede vmesna evalvacija s strani zunanjega izvajalca. Ta evalvacija omogoča oceno napredka, identifikacijo morebitnih odstopanj od začetnih ciljev ter priporočila za korektivne ukrepe.

Na koncu izvedbenega obdobja se s strani zunanjega izvajalca pripravi zaključno evalvacijo, katere cilj je celovita ocena doseženih rezultatov projekta v odnosu do ciljev, opredeljenih v okviru javnega razpisa. Zaključno poročilo vsebuje tudi priporočila za nadaljnje izboljšave in izrabo izkušenj pri prihodnjih projektih.

## 8.8 Vodenje projekta

Izvajanje aktivnosti, vezanih na izvajanje administrativnih nalog na projektu (npr. priprava in posredovanje polletnih, letnih poročil, zahtevkov za izplačila), spremljanje napredka na projektu, koordiniranje vsebinske izvedbe projekta in poročanje o doseženih ciljih in učinkih.

Aktivnost se izvaja celoten čas izvedbe projekta.

* 1. **Posebno določilo za izvajanje aktivnosti**

Znotraj posameznega koledarskega leta se izvajanje vsebin v okviru tega javnega razpisa lahko v posamezni enoti KCM prekine za neprekinjeno obdobje do največ 10 delovnih dni (2 tedna), in sicer v času utemeljenega zmanjšanega povpraševanja po vsebinah (npr. šolske počitnice).

Prekinitev izvajanja vsebin se mora obvezno predhodno najaviti uporabnikom (tj. osebam iz ciljne skupine) in skrbniku pogodbe na ministrstvu, in sicer najmanj 30 dni pred zaprtjem enote KCM.

# POGOJI ZA KANDIDIRANJE NA JAVNEM RAZPISU

Javni razpis je razdeljen na dva sklopa, in sicer glede na nosilca projekta/vodilnega partnerja in kohezijsko regijo izvajanja, in sicer:

- **SKLOP A - Vzpostavljen konzorcij KCM+ v KRZS**

V okviru sklopa A kandidira prijavitelj za izvedbo projekta/konzorcija KCM+ v KRZS. To pomeni, da na javni razpis kandidira prijavitelj, v partnerstvu z najmanj tremi (3) projektnimi partnerji, s katerimi zagotavlja pokritost zahodne kohezijske regije (1 vodilni partner KCM+ in najmanj 3 projektni partnerji KCM+ = **najmanj štiri (4) enote KCM v KRZS).**

Vodilni partner bo odgovoren za vzpostavitev vodilnega KCM, projektni partnerji pa bodo odgovorni za vzpostavitev enot KCM. Vodilni partner mora skupaj s projektnimi partnerji pokriti vse statistične regije v KRZS, kar pomeni, da morajo imeti poslovni sedež (sedež matične enote ali registrirane poslovne enote), v vseh statističnih regijah znotraj KRZS. V primeru, da bo enot KCM več kot štiri (4), je izjemoma dovoljeno, da je sedež več partnerjev v isti statistični regiji. Statistične regije, ki sodijo v KRZS, so naslednje: Osrednjeslovenska, Gorenjska, Goriška in Obalno-kraška.

- **SKLOP B - Vzpostavljen konzorcij KCM+ v KRVS**

V okviru sklopa B kandidira prijavitelj za izvedbo projekta/konzorcija KCM+ v KRVS. To pomeni, da na javni razpis kandidira prijavitelj v partnerstvu z najmanj štirimi (4) projektnimi partnerji, s katerimi zagotavlja čim širšo pokritost vzhodne kohezijske regije (1 vodilni partner KCM+ in najmanj 4 projektni partnerji KCM+ = **najmanj pet (5) enot KCM v KRVS**).

Vodilni partner bo odgovoren za vzpostavitev vodilnega KCM, projektni partnerji pa bodo odgovorni za vzpostavitev enot KCM. Vodilni partner in projektni partnerji ne smejo imeti poslovnega sedeža (sedež matične enote ali registrirane poslovne enote), v isti statistični regiji, v kateri bodo sodelovali v projektu. Statistične regije, ki sodijo v KRVS, so naslednje: Podravska, Pomurska, Koroška, Savinjska, Zasavska, Posavska, Jugovzhodna in Primorsko-notranjska.

## 9.1 Upravičen prijavitelj in projektni partnerji

Prijavitelj/vodilni partner KCM+ in vsak projektni partner, ki kandidira na javnem razpisu, mora izpolnjevati vse spodaj navedene pogoje (velja za oba sklopa javnega razpisa):

1. se je na javni razpis prijavil oziroma sodeluje le pri enem (1) prijavljenem projektu, ne glede na svojo vlogo v projektu, tj. prijavitelj ali projektni partner;
2. je pravna oseba javnega ali zasebnega prava s poslovnim sedežem v Republiki Sloveniji, in sicer v tisti statistični regiji, v kateri bo izvajala projektne aktivnosti (z matično ali poslovno enoto), in je ustanovljena vsaj leto (1) dni pred datumom, določenim za oddajo vlog na ta javni razpis;
3. je pravna oseba, ki je vsaj eno (1) leto pred datumom, določenim za oddajo vlog na ta javni razpis, registrirana v Republiki Sloveniji za opravljanje naslednjih dejavnosti: SKD 85.600 – Pomožne dejavnosti za izobraževanje ali SKD 85.590 – Drugje nerazvrščeno izobraževanje, izpopolnjevanje in usposabljanje oziroma je njeno delovanje na področju nudenja storitev vseživljenjske karierne orientacije (npr. informiranje s področja izobraževanja in trga dela, storitve za spoznavanje poklicev in trga dela, karierno svetovanje, storitve učenja veščin vodenja kariere) določeno v okviru ustanovitvenega akta organizacije;
4. ima poravnane vse davke in druge obvezne dajatve v Republiki Sloveniji, zapadle dovključno zadnjega dne v mesecu pred rokom, določenim za oddajo vloge na javni razpis, oziroma nima neporavnanih obveznosti v višini 50,00 EUR ali več in je predložil vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave;
5. ni v stečajnem postopku, postopku prenehanja delovanja, postopku prisilne poravnave ali postopku likvidacije;
6. ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
7. nima neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom;
8. za iste upravičene stroške, ki bodo predmet tega javnega razpisa, ni in ne bo prejel drugih javnih sredstev;
9. ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
10. ne izvaja projekta kot del javne službe.

Za dokazovanje izpolnjevanja zgoraj navedenih razpisnih pogojev prijavitelj in vsak projektni partner podpiše Obrazec št. 3: Izjava prijavitelja / projektnega partnerja o izpolnjevanju in sprejemanju razpisnih pogojev, s katerim pod kazensko in materialno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu. Ministrstvo bo izpolnjevanje pogojev presojalo glede na stanje na zadnji dan oddaje vlog na ta javni razpis, tj. na dan 19. 5. 2025.

Ministrstvo bo za potrebe tega javnega razpisa pridobilo potrdila / preverilo stanje glede izpolnjevanja pogojev iz uradnih evidenc oziroma bo preverilo stanje v lastnih evidencah.

V primeru dvoma glede izpolnjevanja pogojev za prijavitelja oziroma projektne partnerje bo ministrstvo zahtevalo dodatna pojasnila ali dokazila.

## 9.2 Specifični pogoji za prijavljene projekte

***9.2.1 Prostorski pogoji in pogoji glede tehnične opremljenosti***

**Prijavljeni projekt** mora za uvrstitev v izbor za dodelitev sredstev izkazovati izpolnjevanje naslednjih pogojev, ki veljajo tako za prijavitelja kot tudi za vsakega projektnega partnerja:

1. za izvajanje projektnih aktivnosti (delavnice, predavanja, teoretična predstavitev poklicev itd.), morajo biti upoštevani naslednji prostorski normativi glede velikosti prostorov:

|  |  |
| --- | --- |
| **Število udeležencev** | **Ustrezen prostor - minimalna velikost v m2** |
| 5 udeležencev | najmanj 10 m2 |
| 6 do 15 udeležencev | najmanj 16 m2 |
| 16 do 20 udeležencev | najmanj 30 m2 |
| nad 20 udeležencev | Po formuli:Ustrezna kvadratura prostora v m2 = 10 m2 + (1m2\*število udeležencev) |

Opredeljenih prostorskih normativov ni potrebno upoštevati, kadar se aktivnosti izvajajo kot dopolnitev šolskih dejavnosti oz. v šolskih prostorih (npr. sodelovanje na dnevih dejavnosti).

1. ustreznost prostorskih pogojev, kot je navedeno v prejšnji točki, kar pomeni: vsaka enota KCM mora imeti skupno kvadraturo notranjih prostorov najmanj 50 m2, pri čemer mora biti en prostor (samostojna soba) namenjen izvedbi informiranja in/ali skupinskim oblikam dela za skupine (do 20 udeležencev), v velikosti najmanj 30 m2 in en manjši ločen prostor (samostojna soba) namenjen individualnemu svetovanju v velikosti najmanj 10 m2. Prostori morajo imeti zagotovljeno dnevno svetlobo ter temperaturo v skladu s predpisi, ki urejajo varstvo pri delu. Uporabnikom morajo biti na voljo sanitarije. Prostori morajo biti dostopni gibalno oviranim osebam. V primeru, da prijavitelj oziroma projektni partner ni lastnik prostora/-ov, mora priložiti najemno pogodbo, iz katere je razvidno, da je prijavitelj oziroma projektni partner za celotni čas izvajanja projekta najemnik prostorov, v katerih se bodo izvajale aktivnosti KCM.
2. v kolikor se pri skupinskih oblikah dela uporablja **računalnik**, mora prijavitelj ali projektni partner v prostorih, v katerih potekajo skupinske oblike dela, zagotoviti toliko računalnikov z internetno povezavo, da bosta na istem (enem) računalniku **sočasno delala največ dva udeleženca**.
3. pri izvedbi individualnega svetovalnega dela s šolajočo mladino mora prijavitelj oziroma projektni partner zagotoviti ustrezen prostor za svetovanje, tj. prostor najmanj velikosti 10 m2, ki je ločen od ostalih prostorov in zagotavlja zaupnost svetovalnega procesa, varstvo integritete svetovanca ter varstvo njegovih osebnih podatkov. V dogovoru s šolami se lahko individualno svetovanje izvaja tudi v prostorih šol.
4. v prostoru vsake enote KCM, ki je namenjen osebnemu informiranju, mora biti uporabnikom na voljo **najmanj 1 računalnik z internetno povezavo**. Računalnik mora biti zunanjim uporabnikom na voljo celoten čas izvajanja aktivnosti (osebnega) informiranja.
5. razpolagati mora z ustrezno pisarniško opremo, ki zagotavlja izvajanje aktivnosti in omogoča varno in pregledno hrambo dokumentacije, v skladu s predpisi o varstvu osebnih podatkov.

Dodatna pojasnila glede prostorskih pogojev in pogojev glede tehnične opremljenosti in dokazil za izpolnitev zgoraj navedenih pogojev so podana v besedilu razpisne dokumentacije, poglavje 2: Pogoji za kandidiranje na javnem razpisu in preverjanje izpolnjevanja pogojev.

***9.2.2 Kadrovski pogoji***

**Prijavljeni projekt** mora za uvrstitev v izbor za dodelitev sredstev izkazovati izpolnjevanje naslednjih pogojev, ki veljajo tako za prijavitelja kot tudi za vsakega projektnega partnerja:

1. zagotoviti, da bodo aktivnosti izvajale ustrezno usposobljene osebe, ki bodo s strani prijavitelja in vsakega projektnega partnerja skupaj sestavljale strokovno skupino. Člani in članice strokovne skupine morajo biti tekom izvajanja projekta zaposlene za polni delovni čas pri prijavitelju oziroma projektnem partnerju.

Strokovno skupino sestavljajo:

* + **1 vodja projekta,** ki ima:
* zaključeno vsaj VII. stopnjo izobrazbe (univerzitetni program oz. 2. bolonjska stopnja) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17);
* izkušnje z vodenjem ali izvajanjem enega projekta/programa na področju predmeta javnega razpisa, tj. karierna orientacija, ki je bil v obdobju od 1. 1. 2014 do 31. 12. 2024 sofinanciran z javnimi finančnimi viri RS, EU sredstvi ali drugimi mednarodnimi viri;
	+ **najmanj 1 strokovni sodelavec v vsaki enoti KCM**, ki ima:
* zaključeno vsaj VII. stopnjo izobrazbe (univerzitetni program oz. 2. bolonjska stopnja) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17);
* najmanj dve (2) leti delovnih izkušenj na področju karierne orientacije. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis.

Dodatna pojasnila glede kadrovskih zahtev in dokazil za izpolnitev zgoraj navedenih pogojev so podana v besedilu razpisne dokumentacije, poglavje 2: Pogoji za kandidiranje na javnem razpisu in preverjanje izpolnjevanja pogojev.

***9.2.3 Drugi pogoji***

Prijavljeni projekt mora za uvrstitev v izbor za dodelitev sredstev izkazovati izpolnjevanje naslednjih pogojev:

1. zagotoviti, da bo izvajal aktivnosti za osebe iz ciljne skupine javnega razpisa v okviru **vseh upravičenih aktivnosti in izpolnjeval zahteve, kot so navedene v poglavju 8 tega javnega razpisa**
2. zagotavljati vse aktivnosti brezplačno za osebe iz ciljne skupine;
3. predvideti izvedbo aktivnosti v najmanj takšnem obsegu, ki bo zagotavljala doseganje navedenih vrednosti v tabelah iz 4. poglavja tega javnega razpisa (kvantificirani cilji oz. kazalniki učinka in rezultata);
4. predvideti izvedbo aktivnosti v časovnem in finančnem okviru, določen s tem javnim razpisom;
5. zagotoviti, da bo vodil dokumentacijo o delu z osebami iz ciljne skupine skladno s predpisi o hrambi in varovanju osebnih podatkov.

Način dokazovanja oziroma preverjanja izpolnjevanja pogojev je opredeljen v besedilu razpisne dokumentacije, poglavje 2 Pogoji za kandidiranje na javnem razpisu in preverjanje izpolnjevanja pogojev.

## 9.3 Splošni pogoji za vse prijavljene projekte

Prijavljeni projekt mora za uvrstitev v izbor za dodelitev sredstev izkazovati izpolnjevanje naslednjih splošnih pogojev (velja za oba sklopa javnega razpisa):

1. Skladnost in prispevek projekta s ciljem politike, prednostne naloge in specifičnim ciljem v okviru PEKP 2021–2027 kot navedeno v 4. poglavju tega javnega razpisa.
2. Opredeljenost projekta v okviru obdobja upravičenosti ter njegova realna izvedljivost v obdobju, na katero se nanaša podpora (projekt upošteva aktivnosti ter časovni in finančni okvir, določen s tem javnim razpisom).
3. Skladnost ciljnih skupin, predlaganih v projektu, kot določeno v 5. poglavju tega javnega razpisa.
4. Skladnost projekta s horizontalnimi načeli iz 9. člena Uredbe 2021/1060/EU – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno*.*

# SODELOVANJE Z DELEŽNIKI V REGIJI IZVAJANJA PROJEKTA

Pri izvedbi projekta je od ključnega pomena vzpostaviti sodelovanje z vsemi deležniki, ki lahko pripomorejo k uspešnejši izvedbi prijavljenega projekta. Glede na namene in cilje javnega razpisa se še posebej spodbuja sodelovanje z območnimi službami in kariernimi središči ZRSZ, osnovnimi in srednjimi šolami, izvajalci programa PUM-O+, delodajalci, Platformo trga dela, deležniško strukturo S5 - SRIP in drugimi relevantnimi deležniki.

Sodelovanje z različnimi deležniki bo posebej upoštevano pri ocenjevanju prijavljenih projektov. Upoštevajo se organizacije oziroma organizacijske enote, ki delujejo v (za ZRSZ) oziroma imajo poslovni sedež (za druge deležnike) na območju kohezijske regije, v kateri bo delovala enota KCM (dokazilo: Priloga 1 razpisne dokumentacije: Pismo podpore projektu KCM+).

# Merila za izbor sofinanciranih projektov

Strokovna komisija bo pravočasno prispele in formalno popolne vloge, ki bodo izpolnjevale vse pogoje, določene v javnem razpisu, ocenila po spodaj navedenih merilih za ocenjevanje vlog.

**Ocenjevalna lestvica**

Ocenjevalci in ocenjevalke bodo pri podeljevanju točk upoštevali naslednjo ocenjevalno lestvico, razen če je pri posameznem podmerilu navedeno drugače:

|  |  |
| --- | --- |
| **št. točk** | **ocena** |
| 2 | povsem ustrezno  |
| 1 | delno ustrezno |
| 0 | neustrezno/nesprejemljivo |

Ocenjevalci in ocenjevalke bodo pri podeljevanju točk upoštevali spodaj opredeljena merila. Največ možno število točk je opredeljeno pri posameznem merilu.

Porazdelitev točk glede na posamezna merila:

|  |  |
| --- | --- |
| **MERILO** | **MAKSIMALNO ŠTEVILO TOČK** |
| **1. Utemeljitev projekta** | **Možnih največ 6 točk** |
| 1.1 Poznavanje področja javnega razpisa – opredelitev obravnavanega problema in teoretična izhodišča | **2** |
| 1.2 Poznavanje stanja na področju karierne orientacije za ciljno skupino javnega razpisa v Sloveniji | **2** |
| 1.3 Poznavanje okolja delovanja KCM (ciljne skupine in drugi deležniki)ter utemeljitev vzpostavljenih enot KCM | **2** |
| **2. Ustreznost in izvedljivost projekta** | **Možnih največ 18 točk** |
| 2.1 Ustreznost in usklajenost projektnih aktivnosti – izvedbeni načrt | **4** |
| 2.2 Ustreznost metod dela | **4** |
| 2.3 Izvedljivost načrtovanih aktivnosti projekta | **2** |
| 2.4 Ustreznost in uresničljivost merljivih kazalnikov učinka ter spremljanje napredka na projektu | **4** |
| 2.5 Finančni načrt in stroškovna učinkovitost projekta | **2** |
| 2.6. Opredelitev tveganj in ukrepov za odpravo | **2** |
| **3. Usposobljenost za izvedbo projekta** | **Možnih največ 10 točk** |
| 3.1 Reference in izkušnje prijavitelja in projektnih partnerjev na področju predmeta in vsebin javnega razpisa in dela s ciljnimi skupinami  | **2** |
| 3.2 Izkušnje članov strokovne skupine z individualnimi obravnavami (svetovanjem) mladini na področju karierne orientacije | **2** |
| 3.3 Izkušnje članov strokovne skupine s skupinskimi oblikami dela na področju karierne orientacije za ciljne skupine, strokovnih delavcev na šolah ali starše | **2** |
| 3.4 Udeležba članov strokovne skupine na usposabljanjih s področja karierne orientacije | **2** |
| 3.5 Načrt vodenja in upravljanja projekta | **2** |
| **4. Trajnost predvidenih rezultatov – učinek**  | **Možnih največ 4 točk** |
| 4.1 Zagotavljanje trajnosti projektnih rezultatov | **4** |
| **5.** **Sodelovanje z deležniki v regiji delovanja KCM** | **Možnih največ 10 točk** |
| 5.1 Sodelovanje z osnovnimi in srednjimi šolami  | **2** |
| 5.2 Sodelovanje z območnimi službami ZRSZ | **2** |
| 5.3 Sodelovanje s S5 - SRIP deležniki in Platformo trga dela | **2** |
| 5.4 Sodelovanje z drugimi deležniki  | **2** |
| 5.5 Načrt sodelovanja z deležniki | **2** |
| **SKUPNO ŠTEVILO TOČK** | **48** |

Največje skupno možno število doseženih točk je **48.** Sofinancirana bosta dva projekta, ki bosta dosegla najvišje število točk v posamezni kohezijski regiji in bosta hkrati dosegla **najmanj 28 točk** (minimalni kakovostni kriterij). V primeru, da bi več prijaviteljev v posamezni kohezijski regiji doseglo enako število točk in bi bila z njihovo uvrstitvijo na predlog prejemnikov sredstev presežena skupna razpoložljiva sredstva KRVS oziroma skupna razpoložljiva sredstva KRZS, bosta imeli prednost oz. bosta izbrani vlogi, ki bosta, v okviru navedenih razpoložljivih sredstev posamezne kohezijske regije, prejeli večje število točk pri merilih 1., 2., 3., 5. in 4. tega javnega razpisa, po tem vrstnem redu.

Podrobnejša razčlenitev meril in načina ocenjevanja so podrobneje opisani v razpisni dokumentaciji, poglavje 3 Merila za izbor projektov.

# financiranjE in Višina razpoložljivih sredstev

## 12.1 Način financiranja

Projekta bosta sofinancirana iz javnih sredstev v višini do 100 % realiziranih skupnih upravičenih stroškov projekta. Namenska sredstva ESS+ predstavljajo 51 % skupnih upravičenih stroškov projekta v KRVS in 49 % upravičenih stroškov projekta v KRZS. Namenska sredstva slovenske udeležbe predstavljajo 15 % skupnih upravičenih stroškov projekta v KRVS oz. 60 % v KRZS, namenska sredstva EU pa 85 % skupnih upravičenih stroškov projekta v KRVS oz. 40 % v KRZS. Neupravičene stroške krije upravičenec/projektni partner sam.

V skladu s pravili evropske kohezijske politike in nacionalne zakonodaje s področja javnih financ se financiranje projektov izvaja po principu povračil za nastale in plačane stroške (izdatke). Podlaga za izplačilo sredstev iz proračuna RS je zahtevek za izplačilo, ki ga izbrani prijavitelj pripravi v skladu z Navodili posredniškega telesa MDDSZ upravičencem o izvajanju operacij in upravičenih stroških v okviru Programa evropske kohezijske politike v obdobju 2021–2027 v Sloveniji (v nadaljevanju: Navodila PT), ki so dostopna na naslednji spletni strani: <http://www.mddsz.gov.si/si/delovna_podrocja/kohezijska_politika/>.

Skladno s 33. členom ZIPRS2526 lahko izbrani prijavitelj, če izpolnjuje zakonsko določene pogoje, ministrstvo zaprosi za predplačilo. Do predplačila so, ob izpolnitvi zakonskih pogojev, lahko upravičeni tudi projektni partnerji. Pogoji za upravičenost do izplačila predplačila so natančneje opredeljeni v ZIPRS2526 in Navodilih PT.

## 12.2 Skupna razpoložljiva višina sredstev

Skupna višina razpoložljivih nepovratnih namenskih sredstev javnega razpisa za obdobje od 2025 do 2029 znaša največ 8.000.000,00 EUR, od tega je 4.080.000,00 EUR namenjenih za sofinanciranje projekta v KRVS in 3.920.000,00 EUR za sofinanciranje projekta v KRZS. Prijavitelj lahko zaprosi za 100 % sofinanciranje skupnih upravičenih stroškov projekta.

Sredstva med kohezijskima regijama niso prenosljiva.

Razpisana sredstva se zagotavlja v okviru proračuna Republike Slovenije – namenskih sredstev kohezijske politike.

Dinamika sofinanciranja izbranih projektov bo določena s pogodbo o sofinanciranju, in sicer v odvisnosti od finančnega načrta projekta ter od razpoložljivih pravic porabe oziroma proračunskih sredstev. Izplačila ministrstva so odvisna od razpoložljivosti pravic porabe in proračunskih sredstev za ta namen.

## 12.3 Državna pomoč oziroma pomoč po pravilu »de minimis«

Na podlagi mnenja Ministrstva za finance, št. 440-15/2018/2 z dne 4. 4. 2018, dodeljena sredstva javnega razpisa ne predstavljajo državne pomoči oziroma pomoči po pravilu »de minimis«.

# Obdobje UPRAVIČENOSTI STROŠKOV in izdatkov

Ministrstvo bo sofinanciralo le upravičene stroške, ki bodo pri izbranem prijavitelju ali projektnem partnerju nastali v obdobju po izdaji sklepa o izboru, in sicer od datuma, ki ga bo določilo ministrstvo enotno kot začetek izvajanja obeh sofinanciranih projektov, do konca izvajanja sofinanciranih aktivnosti projekta, vendar ne kasneje kot do 30. 9. 2029.

Obdobje upravičenosti izdatkov upravičenca (datum plačila računov oziroma verodostojnih knjigovodskih listin) je najkasneje do 31. 10. 2029.

Obdobje upravičenosti javnih izdatkov (izplačil iz Proračuna RS) je od datuma podpisa pogodbe o sofinanciranju do najkasneje 31. 12. 2029.

Ministrstvo dopušča možnost podaljšanja navedenih obdobij v primeru spremenjenih okoliščin, ki vplivajo na izvajanje projektov.

Spremenjene okoliščine in višjo silo, zaradi katerih se projekt lahko spremeni, podrobneje urejajo Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027 (v nadaljevanju: navodila OU), dostopna na spletni strani: <https://evropskasredstva.si/evropska-kohezijska-politika/navodila-in-smernice/>.

Izbrani prijavitelj, ki zahteva spremembo projekta/pogodbe o sofinanciranju, se ne more sklicevati na spremenjene okoliščine, višjo silo ali izjemne okoliščine, ki so nastale po izteku roka, določenega za izpolnitev njegove obveznosti.

Določila glede upravičenosti dodatnih stroškov projekta zaradi spremenjenih okoliščin/višje sile in glede podaljšanja terminskega načrta izvajanja projekta so določena v prej navedenih navodilih OU.

# UPRAVIČENI stroškI

## 14.1 Upravičeni stroški

Stroški in izdatki za projekte v okviru tega javnega razpisa so upravičeni, če:

* so s projektom neposredno povezani, potrebni za njegovo izvajanje in so v skladu s cilji projekta;
* so nastali za dejansko opravljeno delo; za blago, ki je bilo dobavljeno; za storitve, ki so bile izvedene;
* so pripoznani v skladu s skrbnostjo dobrega gospodarja;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah ter
* so v skladu z veljavnimi pravili EU in nacionalnimi predpisi.

## 14.2 Način določanja višine sofinanciranja in upravičene vrste stroškov

Ministrstvo bo izbranima prijaviteljema dodelilo sredstva za upravičene **neposredne stroške osebja** in **sredstva pavšalnega financiranja v višini 40 %.**

Primeri stroškov in izdatkov, ki niso predmet sofinanciranja in jih krije izbrani prijavitelj oziroma projektni partner sam (t. i. neupravičeni stroški), so navedeni v Navodilih organa upravljanja o upravičenih stroških za sredstva evropske kohezijske politike v programskem obdobju 2021–2027 (<https://evropskasredstva.si/evropska-kohezijska-politika/navodila-in-smernice/>). Te vrste stroškov prijavitelju v finančnem načrtu ni potrebno izkazati.

## Upravičene vrste stroškov

### Stroški osebja na projektu

Neposredni stroški osebja so v okviru tega javnega razpisa stroški plač in povračil stroškov v zvezi z delom zaposlenih, ki izhajajo iz pogodbe o zaposlitvi ter stroški zunanjih izvajalcev, ki so namenjeni kritju stroškov dela po podjemni in avtorski pogodbi na projektu ter preko študentske napotnice.

Stroški plač in povračil stroškov v zvezi z delom so namenjeni kritju stroškov plač zaposlenih na projektu ter drugih stroškov v zvezi z delom (prevoz na/z dela, strošek malice).

Stroški za službena potovanja in/ali potni stroški, stroški materiala za pripravo avtorskega dela ipd. **niso upravičeni neposredni stroški osebja, lahko pa se uveljavljajo v okviru pavšalnega financiranja.**

V okviru projekta so lahko sofinancirani naslednji stroški osebja:

1. **Stroški plač:**
	1. **stroški dela vodje projekta in strokovnih sodelavcev na projektu**

Vodja projekta mora biti v času trajanja projekta zaposlen pri prijavitelju za polni delovni čas. Najmanj en strokovni sodelavec v vsaki enoti KCM mora biti v času trajanja projekta zaposlen pri prijavitelju oziroma projektnih partnerjih za polni delovni čas.

* 1. **stroški dela podpornega osebja na projektu**

V tej kategoriji se uveljavljajo stroški podpornega osebja na projektu, ki delo na projektu opravljajo preko pogodbe o zaposlitvi. Osebam, ki opravljajo spremljevalne naloge, ki niso vsebinskega tipa na projektu, ni potrebno izpolnjevati pogojev glede izobrazbe in pogojev glede delovnih izkušenj.

1. **Stroški zunanjih izvajalcev:**

V tej kategoriji se uveljavljajo stroški podpornega osebja na projektu, ki delo na projektu opravljajo preko avtorske ali podjemne pogodbe, če izvajajo naloge, ki ne zahtevajo sklenitve pogodbe o zaposlitvi (njihovo delo ne vsebuje elementov delovnega razmerja) ter preko študentske napotnice. Osebam, ki opravljajo spremljevalne naloge, ki niso vsebinskega tipa, na projektu, ni potrebno izpolnjevati pogojev glede izobrazbe in pogoja glede delovnih izkušenj.

Sklepanje podjemnih in avtorskih pogodb s svojimi zaposlenimi ter z osebami, ki pri izbranem prijavitelju delujejo kot zakoniti zastopniki ali člani organov upravljanja ali nadzora, je neupravičen strošek. To pravilo velja tudi v primeru projektnega partnerstva, ko projektni partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih projektnih partnerjih.

**Zunanji izvajalci npr. različni strokovnjaki, ki niso zaposleni na projektu in pri prijavitelju oziroma projektnem partnerju lahko le sodelujejo pri izvedbi vsebinskih aktivnosti projekta. Najem zunanjih izvajalcev za izvedbo celotnega/ih sklopov aktivnosti ni dovoljen.**

### Stroški pavšalnega financiranja

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinanciranega projekta. Pavšalna stopnja za upravičene stroške, ki niso neposredno stroški osebja, predstavlja 40 % vrednosti vseh upravičenih stroškov dela osebja na projektu. Način določitve pavšalnega financiranja je skladen s 56. členom Uredbe 2021/1060/EU.

Stroški pavšalnega financiranja v okviru tega javnega razpisa med drugim zajemajo naslednje kategorije stroškov:

* Stroški storitev zunanjih izvajalcev (z izjemo stroškov osebja na projektu, ki delo opravljajo po podjemni oziroma avtorski pogodbi ter preko študentske napotnice).
* Stroški za službena potovanja in/ali potni stroški po Sloveniji in tujini za zaposlene na projektu.
* Stroški usposabljanja za zaposlene na projektu.
* Stroški prostovoljskega dela.
* Stroški informiranja in komuniciranja.
* Stroški za nakup in najem opreme in drugih opredmetenih osnovnih sredstev.
* Stroški uporabe osnovnih sredstev.
* Stroški investicij v neopredmetena sredstva.
* Drugi stroški, ki so potrebni za izvajanje projekta.

## 14. 4. Dokazila za izkazovanje stroškov in izdatkov

Podrobneje so vrste stroškov in dokazila za izkazovanje stroškov in izdatkov navedeni v Navodilih organa upravljanja o upravičenih stroških za sredstva evropske kohezijske politike v programskem obdobju 2021–2027 (<https://evropskasredstva.si/evropska-kohezijska-politika/navodila-in-smernice/>) in v Navodilih posredniškega telesa MDDSZ upravičencem o izvajanju operacij in upravičenih stroških v okviru Programa evropske kohezijske politike v obdobju 2021-2027, https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/o-ministrstvu/urad-za-izvajanje-kohezijske-politike/) in so jih izbrani prijavitelji in projektni partnerji dolžni dosledno upoštevati.

# način IN POSTOPEK izbora PRIJAVITELJEV

## 15.1 Rok in način oddaje vloge na javni razpis

Rok za oddajo vloge je najkasneje do **19. 5. 2025**.

Posamezni prijavitelj lahko predloži le eno (1) vlogo za sofinanciranje. V primeru, da bo prijavitelj predložil več vlog za sofinanciranje, bo upoštevana tista vloga, ki bo na ministrstvu evidentirana kot prva prispela, ostale vloge ne bodo obravnavane in bodo s sklepom predstojnika ministrstva zavržene in vrnjene prijavitelju.

Vloga mora biti oddana v papirnati/tiskani obliki (1 izvod) natisnjena na prijavnih obrazcih, ki so del razpisne dokumentacije in mora vsebovati vse zahtevane obvezne priloge in podatke, določene v javnem razpisu in razpisni dokumentaciji. Poleg tega je treba, skupaj z vlogo, na USB ključu posredovati tudi *Obrazec št. 1* in *Obrazec št. 2*, in to enkrat v formatu, ki ne omogoča spreminjanja (npr. PDF.) in enkrat v formatu, ki omogoča spreminjanje (npr. doc., exc.). Tiskana verzija se mora ujemati z elektronsko. V primeru razlik velja tiskana verzija.

Kot pravočasne se bodo upoštevale vloge, poslane po pošti s priporočeno poštno pošiljko, ki bodo označene s poštnim žigom do vključno 19. 5. 2024, in vloge, poslane po pošti z navadno poštno pošiljko, ki bodo v vložišče ministrstva prispele do 19. 5. 2024. Osebno oddane vloge se bodo kot pravočasne upoštevale le, če bodo oddane v vložišču Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana, oddane do 19. 5. 2025 do 12. 00 ure.

Vloge na javni razpis morajo, ne glede na način oddaje, prispeti na naslov **Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana**.

Za prepozno oddano vlogo se šteje vloga, ki ministrstvu ni bila predložena do zgoraj navedenih rokov. Prepozne oziroma na napačen naslov prispele vloge ne bodo obravnavane in bodo zavržene s sklepom ter vrnjene pošiljatelju.

Vlogo je potrebno poslati ali oddati v zaprti ovojnici, ki mora biti označena s polnim nazivom in naslovom prijavitelja ter vidno oznako: »NE ODPIRAJ! VLOGA NA JAVNI RAZPIS ZA SOFINANCIRANJE PROJEKTOV KARIERNIH CENTROV ZA MLADE+ – SKLOP A« oz. »NE ODPIRAJ! VLOGA NA JAVNI RAZPIS ZA SOFINANCIRANJE PROJEKTOV KARIERNIH CENTROV ZA MLADE+ – SKLOP B«. Za označbo lahko uporabite prilogo št. 5a oz. 5b: Označba vloge. Če ne bo uporabljen obrazec za označbo vloge, mora ovojnica vključevati vse elemente, ki so navedeni na obrazcu za označbo vloge.

Vloge, ki bodo nepravilno ali nepopolno označene, ne bodo obravnavne in bodo vrnjene pošiljatelju.

V kolikor bo ugotovljeno, da posamezni prijavitelj ali projektni partner sodeluje pri več vlogah, bo obravnavana le tista vloga, ki bo na ministrstvu **evidentirana kot prva prispela,** ostale vloge ne bodo obravnavane in bodo s sklepom zavrnjene.

Oddaja vloge pomeni, da se prijavitelj in projektni partnerji strinjajo s pogoji razpisa in merili za ocenjevanje.

## 15.2 Odpiranje vlog

Ministrstvo bo izbiralo predloge projektov po postopku, kot ga določa Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-10 in 76/23) oziroma Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11). Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Odpiranje vlog bo potekalo dne 27. 5. 2025 ob 10.00 uri v prostorih Ministrstva za delo, družino, socialne zadeve in enake možnosti, Štukljeva 44, 1000 Ljubljana in bo javno.

V primeru prevelikega števila prejetih vlog, ali če se bodo obravnavali podatki, ki so po zakonu, ki ureja gospodarske družbe, označeni kot zaupni, lahko strokovna komisija odloči, da odpiranje vlog ne bo javno. O tej odločitvi se prijavitelje obvesti en delovni dan pred predvidenim datumom javnega odpiranja z obvestilom na spletni strani ministrstva <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/>.

Odpirale se bodo samo v roku dostavljene, pravilno označene zaprte ovojnice, in sicer po vrstnem redu njihovega prispetja.

O odpiranju vlog bo strokovna komisija sproti vodila zapisnik.

## 15.3 Preverjanje formalne popolnosti vlog

Strokovna komisija bo v roku osmih (8) dni od odpiranja preverila formalno popolnost predloženih vlog.

Za formalno nepopolno se šteje vloga, ki ne vsebuje vseh ustrezno izpolnjenih prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki ne vsebuje USB ključka.

V primeru formalno nepopolnih vlog bo strokovna komisija v roku osmih (8) dni od zaključka odpiranja prijavitelje pozvala, da vloge dopolnijo. Če bo strokovna komisija po pregledu formalno nepopolne vloge presodila, da bi bila vsakršna dopolnitev vloge v nasprotju z dopustno dopolnitvijo vloge (spodaj je navedeno, česa prijavitelj v dopolnitvi vloge ne sme spreminjati), bo takšna vloga zavržena. Strokovna komisija lahko od prijavitelja zahteva dopolnitev njegove vloge le v primeru, če določenega dejstva ne more sama preveriti. Poziv za dopolnitev bo posredovan po navadni pošti na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Prijavitelji morajo biti v tem času dostopni za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati.

Dopolnitve mora prijavitelj ministrstvu posredovati po elektronski pošti in hkrati s priporočeno poštno pošiljko, ki bo vsebovala poštni žig do vključno **osmega (8) dne od datuma navedenega na dopisu/ pozivu za dopolnitev**, in sicer na naslov: **Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, s pripisom: »DOPOLNITEV VLOGE NA JAVNI RAZPIS ZA SOFINANCIRANJE PROJEKTOV KARIERNIH CENTROV ZA MLADE+«.**

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

V nadaljnji postopek ocenjevanja se bodo uvrstile le vloge, ki bodo formalno popolne.

## 15.4 Strokovno ocenjevanje popolnih vlog

Strokovna komisija bo opravila pregled formalno popolnih vlog. Preverila bo izpolnjevanje pogojev za kandidiranje na javnem razpisu, določenih v poglavju 9, in ocenila vlogo na podlagi meril, določenih v poglavju 11 tega javnega razpisa.

V primeru, da prijavitelj in vsak projektni partner, ne bo izpolnjeval vseh pogojev, določenih v javnem razpisu, bo vloga zavrnjena in ne bo predmet ocenjevanja na podlagi meril za ocenjevanje.

Vse formalno popolne vloge, ki bodo izpolnjevale pogoje za kandidiranje na javnem razpisu, bodo ločeno ocenili trije člani strokovne komisije. Končna ocena strokovne komisije se bo oblikovala na podlagi povprečja podeljenih končnih ocen posameznih ocenjevalcev.

Na osnovi rezultatov ocenjevanja bo strokovna komisija oblikovala predlog prejemnikov sredstev. Za sofinanciranje bosta predlagana projekta, ki bosta dosegla minimalni kakovostni kriterij, tj. bosta na osnovi ocenjevanja dosegla najmanj 28 točk (minimalni kakovostni kriterij) in bosta hkrati, v posamezni kohezijski regiji, dosegla najvišje število točk. V primeru, da bi več prijaviteljev v posamezni kohezijski regiji doseglo enako število točk in bi bila z njihovo uvrstitvijo na predlog prejemnikov sredstev presežena skupna razpoložljiva sredstva KRVS oziroma skupna razpoložljiva sredstva KRZS, bosta imeli prednost oz. bosta izbrani vlogi, ki bosta, v okviru navedenih razpoložljivih sredstev posamezne kohezijske regije, prejeli večje število točk pri merilih 1., 2., 3., 5. in 4. tega javnega razpisa, po tem vrstnem redu.

Strokovna komisija lahko na podlagi pregleda vlog oceni, da posamezne predlagane aktivnosti projekta niso upravičene do sofinanciranja ter od prijavitelja zahteva prilagoditev načrta aktivnosti projekta ter finančnega načrta projekta. Strokovna komisija lahko prav tako zniža posamezne postavke v finančnem načrtu, za katere meni, da so ocenjene previsoko, in zahteva prilagoditev finančnega načrta prijavitelja. V primeru, da se prijavitelj ne bo strinjal s predlagano spremembo aktivnosti projekta oziroma finančnega načrta projekta ali se ne bo odzval v roku in na način, ki bo določen v pozivu, se šteje, da odstopa od vloge.

Strokovna komisija lahko od prijaviteljev zahteva tudi dodatna pojasnila oziroma obrazložitve o projektu, aktivnostih in načrtovanih stroških. V primeru, da pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

V primeru potrebe po dodatnih pojasnilih ali minimalnih spremembah vloge, ki nimajo bistvenih vplivov na vsebino projekta oziroma vloge, se bo prijaviteljem po elektronski pošti poslal poziv za posredovanje sprememb, in sicer na elektronski naslov prijavitelja, naveden na prijavnem obrazcu.

## 15.5 Obveščanje o izbiri

O dodelitvi sredstev po tem javnem razpisu bo na predlog strokovne komisije s sklepom odločil minister oziroma oseba, ki je od njega pooblaščena za sprejetje odločitve o dodelitvi sredstev.

Ministrstvo bo prijavitelje o izidu razpisa obvestilo najkasneje v 60-ih dneh po zaključku odpiranja prijav. Rezultati razpisa so informacije javnega značaja in bodo objavljeni na spletnih straneh ministrstva <https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/> ter na spletni strani <https://evropskasredstva.si>.

Z izbranima prijaviteljema bosta na podlagi sklepa ministra o izboru, sklenjeni pogodbi o sofinanciranju projektov. Ministrstvo bo z izbranima prijaviteljema sklenilo pogodbo o sofinanciranju (Priloga št. 1: Vzorec pogodbe o sofinanciranju) za celotno obdobje trajanja projekta. V primeru, da se prijavitelja v roku 8 (osmih) dni od prejema poziva za podpis pogodbe o sofinanciranju projekta nanj ne odzoveta, se šteje, da sta umaknila vlogo za pridobitev sredstev.

## 15.6 Pravno varstvo

Zoper odločitev ministrstva o vlogi za dodelitev sredstev je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v toliko izvodih, kolikor je strank v postopku. Tožbi je treba priložiti sklep, ki se izpodbija, v izvirniku, prepisu ali kopiji.

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju projekta z izbranimi prijavitelji.

## 15.7 Pogoji za spremembo javnega razpisa

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletnem naslovu https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/.

# ****VAROVANJE OSEBNIH PODATKOV IN POSLOVNIH SKRIVNOSTI****

Varovanje osebnih podatkov bo zagotovljeno v skladu z veljavno zakonodajo, ki ureja varovanje osebnih podatkov.

Izbrani prijavitelj se s predložitvijo vloge na javni razpis strinja, da se v primeru izbora vloge javno objavijo osnovni podatki o projektu, prejemniku sredstev ter odobrenih in izplačanih denarnih sredstvih, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Vsi podatki iz vlog, ki jih strokovna komisija odpre, so informacije javnega značaja, razen tistih, ki jih prijavitelji posebej označijo kot poslovno skrivnost. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Člani strokovne komisije, ki bodo sodelovali pri odpiranju in ocenjevanju vlog, bodo predhodno podpisali izjavo o zaupnosti.

Podatke, navedene v vlogi, ki niso del poslovne skrivnosti, lahko ministrstvo in drugi organi, ki so vključeni v spremljanje izvajanja, upravljanja, nadzora in revizije javnega razpisa, uporabijo za evidence oziroma sezname in analize.

Prijavitelji se zavezujejo k varovanju osebnih podatkov in poslovnih skrivnosti, pridobljenih med izvajanjem, v skladu z veljavnim zakonom o varstvu osebnih podatkov ter določili druge veljavne področne zakonodaje.

## 16.1 Podatki o dejanskih lastnikih

Izbrani prijavitelj in projektni partner bo dolžan pred podpisom pogodbe o sofinanciranju zagotoviti podatke o dejanskih lastnikih, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke (v nadaljevanju: podatki o dejanskih lastnikih).

Izbrani prijavitelj in projektni partner, ki je skladno z zakonom, ki ureja preprečevanje pranja denarja in financiranje terorizma, zavezan k vpisu podatkov v Register dejanskih lastnikov (v nadaljevanju: Register), ki ga vodi Agencija Republike Slovenije za javnopravne evidence in storitve (v nadaljevanju: AJPES), s podpisom izjave (*Priloga št. 7: Podatki o dejanskih lastnikih*) zagotavlja, da so v Registru vpisani podatki o njegovih dejanskih lastnikih.

Izbrani prijavitelj in projektni partner, ki skladno z zakonom, ki ureja preprečevanje pranja denarja in financiranje terorizma, ni zavezan k vpisu podatkov v Register, zahtevane podatke pred podpisom pogodbe posreduje z obrazcem (Priloga št. 7: Podatki o dejanskih lastnikih).

V kolikor izbrani prijavitelj in projektni partner pred podpisom pogodbe ne bo predložil izjave oziroma v celoti izpolnjene in podpisane Priloge št. 7, ministrstvo z izbranim prijaviteljem pogodbe o sofinanciranju ne bo sklenilo in izbrani prijavitelj ne bo upravičen do sredstev sofinanciranja.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke o dejanskih lastnikih izbranega prijavitelja, projektnih partnerjev, zunanjih izvajalcev (kadar gre za postopke javnih naročil nad mejnimi vrednostmi za objavo v Uradnem listu Evropske unije) izključno za namen revizij in nadzora ter za zagotovitev primerljivih informacij o porabi sredstev v zvezi s projektom izbranega prijavitelja.

Izbrani prijavitelj mora projektne partnerje in zunanje izvajalce (kadar gre za postopke javnih naročil nad mejnimi vrednostmi za objavo v Uradnem listu Evropske unije) seznaniti z obveznostjo zagotavljanja podatkov o njihovih dejanskih lastnikih, prav tako mora vse z njim povezane fizične osebe, ki bodo sodelovale pri izvajanju projekta in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

Izbrani prijavitelj bo prav tako moral tekom izvajanja projekta na poziv ministrstva posredovati točne, popolne in posodobljene podatke o dejanskih lastnikih.

# PRISTOJNOSTI, ODGOVORNOSTI IN NALOGE PRIJAVITELJEV, IZBRANIH NA JAVNEM RAZPISU

Bistvene pristojnosti, odgovornosti in naloge prijaviteljev, izbranih na tem javnem razpisu, bodo naslednje:

* vodenje ločenih računovodskih evidenc za projekt oziroma ustrezne knjigovodske evidence ter zagotavljanje revizijske sledi in hrambe dokumentacije v skladu z določbo 82. člena Uredbe 2021/1060/EU in predpisi, ki urejajo hranjenje dokumentarnega gradiva. Prijavitelj, izbran na tem javnem razpisu, mora zagotavljati dostopnost do vseh dokumentov o izdatkih projekta v obdobju petih let od 31. decembra leta, v katerem je bilo opravljeno zadnje plačilo izbranemu prijavitelju. Prav tako je prijavitelj, izbran na tem javnem razpisu, dolžen hraniti dokumentacijo za potrebe nadzora in spremljanja projekta v skladu z navodili ministrstva in organa upravljanja;
* izpolnjevanje zahteve glede preglednosti izvajanja in komuniciranja o operaciji in uporabe emblema EU v skladu s 47. in 50. členom ter Prilogo IX Uredbe 2021/1060/EU, navodili organa upravljanja in navodili ministrstva ter na zahtevo ministrstva oziroma organa upravljanja poročal o njihovem izvajanju ter dopuščal javno objavo podatkov o projektu, kot sledi iz Priloge IX Uredbe 2021/1060/EU;
* omogočanje tehničnega, administrativnega in finančnega nadzora nad izvajanjem projekta, tako, da je vsak čas možna izvedba nadzora projekta ter vpogled v dokumentacijo v vsaki točki projekta ob smiselnem upoštevanju 82. člena Uredbe 2021/1060/EU. Nadzor se izvaja s strani ministrstva, OU, organa za računovodenje, revizijskega organa, drugih nadzornih organov Republike Slovenije, vključenih v izvajanje, upravljanje, nadzor in revizijo projekta evropske kohezijske politike v obdobju 2021–2027, predstavnikov Evropske komisije, Evropskega računskega sodišča in Računskega sodišča RS ter s strani njihovih pooblaščencev. Nadzor se izvaja z revizijskimi pregledi na podlagi 77. člena Uredbe 2021/1060/EU in internih pravil revizijskih organov, s katerimi je upravičenec seznanjen. Izbrani prijavitelj se zavezuje, da bo za potrebe nadzora, revizij projekta in spremljanja porabe sredstev ter doseganja zastavljenih ciljev nadzornim organom predložil vse dokumente, ki izkazujejo resničnost, pravilnost in skladnost upravičenih stroškov projekta, navajal vsa dejstva in dokaze, ki bi lahko vplivali na pravilnost ugotovitev v navedenih postopkih, ter ministrstvu dostavljal zahtevana pojasnila v zvezi s projektom in med delovnim časom omogočal vpogled v dokumentacijo oziroma dostop v objekte z namenom izvajanja pregledov, povezanih s projektom;
* zagotavljanje spodbujanja enakosti moških in žensk ter preprečevanje vsakršne diskriminacije na podlagi spola, rase, ali narodnosti, vere ali prepričanja, invalidnosti, starosti ali spolne usmerjenosti med osebami, ki so oziroma bodo vključene v izvajanje aktivnosti projekta, v skladu z zakonodajo, ki pokriva področje zagotavljanja enakosti in nediskriminacije. Izbrani prijavitelj bo moral cilje operacije uresničevati v skladu z načelom trajnostnega razvoja in ob spodbujanju cilja EK o ohranjanju, varovanju in izboljšanju kakovosti okolja, ob upoštevanju načela, da se ne škoduje bistveno, kot je opredeljeno z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), vključno s Popravkom (UL L št. 2024/90104 z dne 15. 2. 2024);
* prepoved dvojnega uveljavljanja stroškov in izdatkov, ki so že bili povrnjeni iz katerega koli drugega javnega vira
* začetek izvajanja projekta na dan, ki ga po izdaji sklepa o izboru določi ministrstvo enotno za oba izbrana projekta.

Podrobneje so pristojnosti, odgovornosti in naloge prijaviteljev in projektnih partnerjev določene v pogodbi o sofinanciranju, ki je del razpisne dokumentacije tega javnega razpisa (*Priloga št. 2: Vzorec pogodbe o sofinanciranju)*.

Prijavitelj mora z vsakim projektnim partnerjem skleniti partnerski sporazum (*Priloga št. 3: Vzorec partnerskega sporazuma*) v okviru katerega so opredeljene pravice, obveznosti in odgovornosti partnerjev pri izvedbi prijavljenega projekta.

Prijavitelj mora partnerski sporazum, podpisan s strani vseh projektnih partnerjev, ministrstvu posredovati v roku **15 dni od podpisa pogodbe o sofinanciranju**.

Vzorec partnerskega sporazuma predstavlja del razpisne dokumentacije tega javnega razpisa (*Priloga št. 3: Vzorec partnerskega sporazuma*).

V primeru predčasnega odstopa projektnega partnerja od partnerskega sporazuma lahko izbrani prijavitelj poda vlogo za vstop novega projektnega partnerja v projekt, ki mora izpolnjevati vse pogoje, ki so določeni v 9. poglavju tega javnega razpisa. Za dokazovanje izpolnjevanja razpisnih pogojev mora projektni partner podpisati Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev, s katerim pod kazensko in materialno odgovornostjo potrdi izpolnjevanje in sprejemanje razpisnih pogojev za vstop v projektno partnerstvo. Ministrstvo bo izpolnjevanje pogojev presojalo glede na stanje na dan podpisa Obrazca št. 3. Ministrstvo bo za potrebe vstopa novega projektnega partnerja pridobilo potrdila glede izpolnjevanja pogojev iz uradnih evidenc. Nov projektni partner je dolžan izvesti vse predvidene aktivnosti projekta, za katere je bil zadolžen odstopljeni projektni partner.

# ****INFORMIRANJE IN KOMUNICIRANJE Z JAVNOSTJO****

Izbrana prijavitelja morata pri izvajanju projektov spoštovati zahteve EU glede zagotavljanja prepoznavnosti, preglednosti izvajanja in komuniciranja o projektu. Obveznosti izhajajo iz Uredbe 2021/1060/EU (47. in 50. člen ter Priloga IX), podrobneje pa so razložene v Navodilih organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, dostopnih na: <https://evropskasredstva.si/evropska-kohezijska-politika/navodila-in-smernice/>.

Pri izvajanju projektov, ki jih sofinancira ministrstvo s sredstvi ESS+, je treba dosledno uporabljati emblem EU ter logotip »I feel Slovenia« in navesti, da projekte delno sofinancirata ministrstvo ter EU, in sicer iz ESS+. Hkrati je treba navesti, da se projekti sofinancirajo iz PEKP 2021–2027, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 6 »Znanja in spretnosti ter odzivni trg dela«, specifičnega cilja ESO4.5 »Izboljšanje kakovosti, vključenosti, učinkovitosti in relevantnosti sistemov izobraževanja in usposabljanja za potrebe trga dela, vključno s potrjevanjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev«.

Izbrani prijavitelji in vsi projektni partnerji morajo zagotoviti, da bodo vsi subjekti, vključeni v projekt, obveščeni o sofinanciranju iz ESS+. Na zahtevo ministrstva mora izbrani prijavitelj sodelovati pri informiranju in obveščanju javnosti, ki ga organizira ministrstvo ali organ upravljanja.

**Sprejetje sofinanciranja pomeni tudi privolitev v vključitev na seznam operacij, ki bo javno objavljen.**

# zahteve glede upoštevanja zakona, ki ureja javno naročanje

Izbrani prijavitelji bodo pri porabi sredstev javnega razpisa zavezani spoštovati tudi pravila javnega naročanja, in sicer:

* obvezna uporaba pravil javnega naročanja v primeru, ko so izbrani prijavitelji k temu zavezani skladno z 9. členom veljavnega zakona o javnem naročanju (ZJN-3);
* omejena uporaba pravil javnega naročanja v primerih, ki jih določa 23. člen ZJN-3.

Podrobneje so zahteve glede upoštevanja ZJN-3 določene v Navodilih PT.

# POSLEDICE, ČE SE UGOTOVI, DA JE V POSTOPKU POTRJEVANJA ALI IZVRŠEVANJA PROJEKTOV PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI

V kolikor se ugotovi, da prijavitelj ministrstva ni seznanil z vsemi dejstvi in podatki, ki so mu bili znani ali bi mu morali biti znani, oziroma je posredoval neažurne, neresnične, neveljavne, nepopolne podatke ali dokumente oziroma prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev, bo ministrstvo odstopilo od pogodbe, izbrani prijavitelj (prejemnik sredstev) pa bo dolžan vrniti neupravičeno prejeta sredstva v roku 30 dni od prejema pisnega poziva ministrstva, skupaj z zakonitimi zamudnimi obrestmi, obračunanimi od dneva nakazila na TRR prejemnika sredstev, do dneva nakazila v dobro proračuna Republike Slovenije.

**V primeru odkritja nepravilnosti pri izvajanju projekta oziroma pogodbe ali v primeru nenamenske porabe sredstev po pogodbi o sofinanciranju bo ministrstvo:**

* **začasno zadržalo izplačila sredstev po pogodbi, dokler se nepravilnost ali sum goljufije ne ovrže in/ali**
* **zahtevalo vračilo neupravičeno izplačanih sredstev, izbrani prijavitelj pa bo moral vrniti vsa prejeta sredstva ali sorazmerni del prejetih sredstev, v roku 30 dni od prejema pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na podračun/TRR izbranega prijavitelja do dneva nakazila v dobro proračuna RS in/ali**
* **izreklo finančne popravke oziroma znižalo višino sredstev glede na resnost kršitve in/ali**
* **odstopilo od pogodbe.**

# Razpisna dokumentacija

Razpisno dokumentacijo lahko zainteresirani prijavitelji v razpisnem roku pridobijo na spletnem naslovu: https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/.

Dodatne informacije o javnem razpisu lahko zainteresirani prijavitelji dobijo izključno po elektronski pošti na naslov: gp.mddsz@gov.si, s pripisom: »Javni razpis za sofinanciranje projektov kariernih centrov za mlade+«. Odgovori na pogosto zastavljena vprašanja v zvezi z javnim razpisom bodo objavljeni na spletnem naslovu: https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/javne-objave/. Vprašanja je možno posredovati najkasneje do **9. 5. 2025**, zadnji odgovori bodo objavljeni najkasneje do **14. 5. 2025.**

Ministrstvo bo organiziralo informativno delavnico za potencialne prijavitelje, kjer bo podrobneje predstavljen javni razpis. O datumu in lokaciji informativne delavnice bodo potencialni prijavitelji obveščeni predvidoma 5 dni pred izvedbo delavnice, in sicer na spletnem naslovu: https://www.gov.si/drzavni-organi/ministrstva/ministrstvo-za-delo-druzino-socialne-zadeve-in-enake-moznosti/javne-objave/.

**21.1 Navodila za izpolnjevanje**

V razpisni dokumentaciji se nahajajo prijavni obrazec in priloge, ki jih je treba v skladu z navodili na posameznem dokumentu izpolniti in podpisati. Priloge, ki niso priložene razpisni dokumentaciji, pridobi oziroma pripravi prijavitelj sam in so prav tako obvezni sestavni del vloge na javni razpis.

Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s seznamom v razpisni dokumentaciji.

 Republika Slovenija

Ministrstvo za delo, družino, socialne zadeve in enake možnosti